Sander Puri

**Sander Puri** (sündinud 7. mail 1988 Tartus) on endine Eesti jalgpallur (ründav poolkaitsja, ääremängija). 

Ta on mänginud Eesti klubides Tartu SK 10 Premium, Tallinna FC Levadia, Viljandi JK Tulevik, Nõmme Kalju FC, Tallinna JK Legion ja Tartu JK Tammeka. Välismaal on ta mänginud sellistes klubides nagu AE Lárisa (Kreeka), Kielce Korona (Poola), Lombard-Pápa TFC (Ungari), Kuopio PS (Soome), St. Mirren (Šotimaa), York City (Inglismaa), Sligo Rovers (Iirimaa), Karviná (Tšehhi) ja Waterford (Iirimaa).

## Klubikarjäär
Aastail 2006–2009 tuli Tallinna FC Levadia särgis neljal järjestikusel hooajal Eesti meistriks.

2008. aastal käis Puri kaks korda testimisel Dortmundi Borussia juures ning oli lepingule väga lähedal.

2009. aastal käis ta nädalasel testimisel Celtic FC juures. Ta ei jäänud vastust ootama, vaid sõitis seejärel kohe testimisele Kreeka klubisse AE Lárisa 1964, kus ta sõlmis ka lepingu.

### AE Lárisa
Puri jõudis esimese eestlasena Kreeka kõrgliigasse, kui sõlmis 14. detsembril 2009 viieaastase lepingu AE Lárisaga. Esimese värava lõi ta 28. märtsil PAOK vastu. Ühtekokku jäi hooaja keskel Kreekasse siirdunud eestlase arvele esimese hooajaga (2009/10) 11 mängu (neist kolm põhikoosseisus), värav ja kollane kaart.

Teisel hooajal mängis ta Kreeka liigas 10 mängu, kuid väravaid ei löönud.

### Kielce Korona
28. jaanuaril 2011 sõlmis ta 5-kuulise laenulepingu Kielce Koronaga. Ta on esimene Poola kõrgliiga klubiga lepingu sõlminud eestlane.
Esimese värava lõi ta treeningmängus 4. veebruaril Minski Dinamo vastu.

### Lombard-Pápa
2011. juulis laenati Puri Ungari klubisse Lombard-Pápa. Laenuleping lõpetati vastastikusel kokkuleppel 19. jaanuaril 2012.

### St. Mirren
15. märtsil 2013 sõlmis Puri hooaja lõpuni kestva lepingu Šotimaa kõrgliiga klubiga St. Mirren.

### York City
2013. aasta juunis sõlmis Puri lepingu Inglismaa neljanda liiga klubiga, York City.

### Tartu JK Tammeka
10. veebruaril 2022 liitus Puri oma sünnilinna klubiga Tartu JK Tammeka.

20. novembril 2023 teavitas Puri, et lõpetab pärast Tammeka üleminekumänge oma mängijakarjääri. Tema viimaseks mänguks jäi 3. detsembri mäng Viimsi JK vastu.

## Koondisekarjäär
Puri debüteeris Eesti koondises 30. mail 2008, kui koondise vastaseks oli Balti turniiril Läti. Puri sekkus mängu 60. minutil, kui vahetas välja Ats Purje. Mäng kaotati 1:0. Oma esimese värava lõi ta turniiril Linnapeade karikale Leedu jalgpallikoondise vastu. Mäng lõppes seisuga 1:1.

## Karjääri statistika
### Klubi

### Koondisemängud

### Koondiseväravad

## Saavutused
### Meeskondlikud
;Tallinna FC Levadia:
*Meistriliiga: 2006, 2007, 2008, 2009

;Tallinna FC Levadia II:
*Esiliiga: 2006, 2007

;MFK Karvina:
*2. liga: 2015/16

### Individuaalsed
*  Meistriliiga
** Soccernet.ee lugejate hinnangul parim uustulnuk 2005
** Soccernet.ee lugejate hinnangul parim poolkaitsja 2009
** Soccernet.ee lugejate hinnangul enim arenenud mängija 2009

*  Eesti U21 koondis
** Aasta parim noormängija 2009

*  Eesti jalgpallikoondis
** Hõbepalli võitja 2015

## Isiklikku
Ta on üks sportlikest kolmikutest: vend Eino Puri on samuti jalgpallur, õde Kadri Puri on võrkpallur.

## Vaata ka
*Eesti jalgpallikoondislaste loend

## Viited

## Välislingid
* 
* 
* 
* Transfermarkti profiil
* Sander Puri (90minut.pl)
* Sander Puri (national-football-teams.com)
* Sander Puri (sligorovers.com)
* Veiko Visnapuu, "Sander Puri läks siiski end näitama Šotimaale Glasgow Celticusse", Eesti Päevaleht, 1. detsember 2009